ଟ୍ରାମାଡଲ  (ଇଂରାଜୀ ଭାଷାରେ , ଏକ ବିକ୍ରୟ ନାମ ଅଲ୍ଟ୍ରାମ/ ,) ଏକ ଓପିଅଏଡ   ଯନ୍ତ୍ରଣା ନିବାରକ ଔଷଧ   ଯାହା ମଧ୍ୟମରୁ ସାଂଘାତିକ ଯନ୍ତ୍ରଣାର   ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ  । ପାଟିରେ ଦେଲେ ଏହି ଔଷଧ ଏକ ଘଣ୍ଟା ମଧ୍ୟରେ କାର୍ଯ୍ୟକ୍ଷମ ହୋଇଯାଏ । ଏହା ଇଞ୍ଜେକସନ ଆକାରରେ ମଧ୍ୟ ମିଳେ । ଏହା ପାରାସେଟାମୋଲ ଓ ଅନ୍ୟାନ୍ୟ ଦୀର୍ଘକାଳୀନ କାମ କରୁଥିବା ଫର୍ମୁଲା ସ‌ହିତ ଦିଆଯାଇପାରେ । ଟ୍ରାମାଡଲର ପାର୍ଶ୍ୱ ପ୍ରତିକ୍ରିୟାରେ କୋଷ୍ଠକାଠିନ୍ୟ, ଗଲୁ   ଓ ଅଇ ହୋଇପାରେ । ସାଂଘାତିକ ପ୍ରତିକ୍ରିୟା ହେଲେ ବାତ  , ଅଧିକ ସେରୋଟୋନିନ ସିଣ୍ଡ୍ରୋମ ସଙ୍କଟ, ଔଷଧ ନିଶା ଓ ଊଣା ସତର୍କ ସମସ୍ୟା ହୁଏ । ବୃକ୍‌କ ଓ ଯକୃତ ସମସ୍ୟା ଥିଲେ ଔଷଧ ମାତ୍ରା ବଦଳେଇବାକୁ ହୁଏ । ଗର୍ଭାବସ୍ଥା, ଆତ୍ମହତ୍ୟା ପ୍ରବଣ ଥିଲେ ଏହି ଔଷଧ ଦେବାକୁ ସୁପାରିସ କରାଯାଏ ନାହିଁ । ସ୍ତନ୍ୟପାନ   କରାଉଥିବା ମହିଳା ଏହା ନେବା ଅନୁଚିତ ହେଲେ ମଧ୍ୟ ଗୋଟିଏ ଡୋଜ ନେଉଥିଲେ ବନ୍ଦ କରିବା ଆବଶ୍ୟକ ନୁହେଁ । ଟ୍ରାମାଡଲ ସଂୟ ଏକ ସେରୋଟୋନିନ-ନରଏପିନେଫ୍ରନ ରିଅପଟେକ ଇନହିବିଟର       ଏବଂ ଏହା ସ୍ନାୟୁର   -ଓପିଅଏଡ ରିସେପ୍ଟର  ସ‌ହିତ ଅନୁବନ୍ଧିତ ହୋଇ କାର୍ଯ୍ୟକ୍ଷମ ହୁଏ । ଯକୃତରେ ଏହା ୦-ଡେସମିଥାଇଲଟ୍ରାମାଡଲରେ  ପରିବର୍ତ୍ତିତ ହୋଇଯାଏ ଯାହା -ଓପିଅଏଡ ରିସେପ୍ଟର ସ‌ହିତ ଦୃଢ଼ ବନ୍ଧନରେ ଆବଦ୍ଧ ହୁଏ । ସନ ୧୯୭୭ରେ ଏହି ଔଷଧ ପ୍ରଥମେ ଟ୍ରାମାଲ ନାମରେ ଅଭିହିତ ହୋଇ ଏକ ଔଷଧ କମ୍ପାନୀଦ୍ୱାରା     ଲୋକାର୍ପଣ ହୋଇଥିଲା । ୧୯୯୦ ଦଶକରେ ଏହା ଉଭୟ ସଂଯୁକ୍ତ ରାଷ୍ଟ୍ର ଓ ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହା ଏକ ଜେନେରିକ ଓଷଧ   ଓ ବିଭିନ୍ନ ବ୍ରାଣ୍ଡ ନାମରେ ପୃଥିବୀବ୍ୟାପୀ ବିକ୍ରୟ ହୁଏ । ଯୁକ୍ତରାଷ୍ଟ୍ର ଆମେରିକାରେ ସନ ୨୦୧୮ରେ ଏହାର ଏକ ମାତ୍ରା ଔଷଧର ହୋଲସେଲ ମୂଲ୍ୟ ୦.୦୫ ଡଲାର ଥିଲା । ସନ ୨୦୧୬ରେ ପ୍ରେସକ୍ରିପସନ ହୋଇଥିବା ଔଷଧମାନଙ୍କ ମଧ୍ୟରେ ଏହାର ନାମ ୩୯ତମ ସଂଖ୍ୟାରେ ଥିଲା ଓ ୧୯ ନିୟୁତ ପ୍ରେସକ୍ରିପସନ ହୋଇଥିଲା ।